Direktøren for Aalborg Lufthavn er overrasket over, at SAS nu har besluttet at hæve priserne på indenrigsflyvningerne mellem København og Aalborg med hele 20 procent.

Torsdag kom det frem, at SAS har besluttet at hæve priserne på indenrigsflyvninger mellem København og Aalborg, som er den største indenrigsflyvning i Danmark, med 20 procent. Det overrasker direktøren for Aalborg Lufthavn, Søren Svendsen. Søren Svendsen var ellers optimistisk dagene efter Cimber Sterlings konkurs, og hverken regnede med eller håbede på, at priserne ville stige i kølvandet på selskabets konkurs. Men da en tredje operatør ikke har meldt sig på banen til at konkurrere med Norwegian og SAS, stiger priserne nu alligevel. Den billigste billet stiger fra 972 kroner til 1172 kroner inklusivt salgstillæg. Hør, hvad Aalborg Lufthavns direktør, Søren Svendsen, siger til at priserne stiger med hele 20 procent i videoklippet øverst.